Source: http://docplayer.hu/1828567-A-szerzoi-jogi-szakerto-testulet-szakvelemenyei.html
Timestamp: 2016-10-24 03:33:29
Document Index: 24455912

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

1 A Szerzői Jogi Szakértő Testület szakvéleményei Televíziós műsorformátum és műsor szerzői jogi védelme Ügyszám: SZJSZT 28/2000/1-2 A bíróság által feltett kérdések: 1. Állapítsa meg a szakértő, hogy a felperes által a perbíróságnak átadott videokazettákon található Love Letter s és Traumhochzeit című produkció és a felperes által csatolt Traumhochzeit forgatókönyv részesíthető-e szerzői jogi oltalomban. 2. Nyilatkozzon a szakértő a tekintetben is, ha az említett alkotások a Ptk ában meghatározott védelem alatt állnak. 3. Bizonyítást rendel el a bíróság a vonatkozásban, hogy a felperes által átadott videokazettán rögzített Álompár című tévéműsor azonosnak tekinthető-e a Love Letter s és a Traumhochzeit műsorokkal. 4. Nyilatkozzon a szakértő, hogy az Álompár műsor II.r. alperes általi legyártásával, illetve I.r. alperes által történő sugárzásával valósult-e meg szerzői jogsértés, illetve a Ptk ában rögzített jogok megsértése bekövetkezett-e. 5. Nyilatkozzon a szakértő, hogy a Traumhochzeit cím részesülhet-e szerzői jogi védelemben, és ennek következtében valósult-e meg jogosulatlan felhasználás az alperesek részéről. Az eljáró tanács szótöbbséggel kialakított válasza: Ad 1-2. A mellékelt forgatókönyvterv fordítása álláspontunk szerint az alábbi okok miatt nem felel meg a szerzői jogi védelem törvényi követelménynek. A csatolt írás leginkább egy technikai forgatókönyvhöz hasonlítható. Ilyen könyveket a televíziós szakmában felhalmozott általános ismeretek alapján gyakran készítenek, ám szerzői jogi védelemre ezek az ismeretek önmagukban nem érdemesek, hiszen alapvetően nem jellemzi ezeket az egyéni, eredeti jelleg. Egy audiovizuális mű alapjául szolgáló írásmű, szerzői jogi védelmet akkor élvezhet, ha az minimális tartalmi és formai követelményeknek megfelel, és az egyéni eredeti jellegű. A csatolt írás, elég részletesen, jelenetekre, kameramozgásra stb lebontva ad iránymutatást a show leforgatásához. Ezért a formai követelményeket alapvetően teljesíti. A tartalmi követelményeknél azonban éppen az egyéni, eredeti jelleg az, ami nem állapítható meg olyan mértékben, amely a szerzői jogi védelmet megalapozhatná. A házasság, esküvő mint téma ugyan önmagában nem zárja ki azt, hogy arra építve egy szerzői mű jöhessen létre. Az írás azonban alapvetően egy a show nézettségének fokozása érdekében, a mind nagyobb hatás és ezáltal a műsorszolgáltatónál elérhető haszon maximális kiaknázása érdekében összegyűjtött ismeretanyag olyan formába öntése, amely alkalmas egy show-műsor leforgatására (játékok, vetélkedők, ötletek). Ezek az ötletek azonban nem állnak össze egy összefüggő, formailag és tartalmilag eredetinek mondható művé.2 Az írás tehát egy olyan, vagyoni értékkel bíró televíziós ill. show business ismeretanyag, amely kétségkívül szellemi alkotás, de jogvédelmet egyéni, eredeti jelleg hiányában nem a szerzői jogi törvény hatálya alatt élvez véleményünk szerint. A Ptk. 86. (3) és (4) bekezdésében foglalt védelem lényegében az egyedüli jogvédelem, amelyet az alkotás élvezhet. Itt természetesen vizsgálandó, hogy miben áll az a speciális ismeretanyag, amelyre mindez alapítható. Az viszont problémássá teszi ezt a típusú védelmet, hogy közkinccsé vált már az az ismeretanyag, amire a védelmet igénylik, hiszen a nyilvánosságra hozatal megtörtént. Ami esetleg szerzői jogi védelmet is megalapozhat, az a műsor egyes elemeire korlátozható, de semmiképpen nem magára a formátumra, amire a kereset a védelmet kéri. Ad 3. Vannak olyan egyén, eredeti jellegű motívumok, amelyeket az Álompár jogsértően vett át. Ezek az alábbiak: - a karikagyűrűk összefonódása a képernyőn, - egyes díszletek, képi megoldások (rendezés) mint pl. a képek ferdén történő egymásba úsztatása keretben. A Love Letters és a Traumhochzeit c. műsorok egyes szerzői jogi védelemre nem érdemes elemei is megjelennek az Álompár c. műsorban. Ezek viszont általános polgári jogi védelmet élvező, illetve nem szerzői jogi védelem alá tartozó szellemi alkotások: - a leánykérés sajátosan, a show kedvéért megrendezett volta, amely a be nem avatott házasulandó félnek a meglepetés erejével hat (ötlet) - a házasulandó felek közül a játék nyerteseinek esküvőjének közvetítése (ötlet) - bizonyos játékok, mint pl. amikor a műsorvezető olyan kérdéseket tesz fel, amelyekből kiderül, melyik pár ismeri egymást jobban (játék) Ad 4. Az 1. pontban írottakra figyelemmel álláspontunk szerint a műsorformátum tekintetében szerzői jogsértés nem valósult meg, mert a műsorformátum nem egyéni, eredeti szerzői mű, amelyre a szerzői jogi védelem kiterjedhetne. Alapvetően a műsorszám maga egy olyan eredetinek nem mondható témát dolgoz fel, amelyhez egy laza show-keretet ad, ami azonban országtól, közönségigénytől, és más tényezőktől függően tölthető meg más és más eredeti vagy nem eredeti tartalommal. Maga a műsorformátum viszont nem önálló mű. Az azonban nem kizárt, hogy az átvett elemek közül azok az elemek, amelyek önmagukban szerzői jogi védelmet élvezhetnek (pl. a rendezés egyes megoldásai, díszlet, stb.), és így ezeknek felhasználásához engedélyt kellett volna kérnie az alperesnek. Ennek fényében a kereseti kérelem álláspontunk szerint annyiban helyesen igényli a szerzői jogi védelmet, amennyiben az átvett elemek szerzői jogi védelemben részesülnek a felperes műsorában. Ez azonban korántsem jelenti ugyanazt, mintha magát a műsor egészét tekintenénk szerzői műnek, és így ezt használták volna fel jogsértően. Ez a tény nyilvánvalóan a jogdíj és a kártérítés mértékében is szerepet kap. Az ún. műsorformátum védelménél szerzői jogi törvény hatálya alatt álláspontunk szerint szomszédos jogi védelem képzelhető csak el, mivel a televízió szervezet műsorszámánál már nincs jelentősége annak, hogy az önmagában szerzői mű-e. Itt azonban a felperes nem műsorszolgáltató, és nem szomszédos jogi igénnyel él. A jogsértés a peres ügyben tehát kizárólag egyrészt az ún. know-how körébe tartozó ismeretanyag jogosulatlan felhasználására, másrészt egyes egyéni, eredeti jellegű, szerzői jogilag védett képi megoldásokra vonatkoztatható.3 Ad 5. Ami a műsor címét illeti, ott elmondható, hogy a mű eredeti címe élvezhet csak szerzői jogi védelmet. A Traumhochzeit (Álomesküvő) nem minősül egyéni, eredeti jellegű címnek, ezért az alperes által használt Álompár cím nem jogsértő. A jelen jegyzőkönyv részét képezi az ide csatolt külön vélemény is. Budapest, november 7. dr. Gyertyánfy Péter dr. Kricsfalvi Anita Kabdebó György a tanács elnöke a tanács előadó tagja a tanács szavazó tagja Dr. Gyertyánfy Péter, az eljáró tanács elnökének különvéleménye: Bevezető megjegyzések: A per folyamán lépett életbe az évi LXXVI. törvény a szerzői jogról. A felperesi keresetlevél szerint a perben vitatott cselekmények mind szeptember 1. előtt, még az évi III. számú szerzői jogi törvény hatálya alatt történtek. A szerzői jogi védelemképességet tehát formálisan az utóbbi alapján kell megítélni. Megjegyzendő, hogy a védelemképesség szerzői jogi feltételei az új törvényben sem változtak. Ad 1. a. A filmgyártás menetéhez igazodva először a kérdés második felére válaszolunk. A felperes által csatolt Traumhochzeit című forgatókönyv a hiteles fordítású címe és alcíme szerint ( produkciós forgatókönyv vázlat, Álomesküvő os szezon ) valójában filmvázlat lehet. Ez szerzői jogilag védett alkotás lehet, ha eléri a szerzői jogi védelemhez szükséges egyéni, eredeti írásmű szintjét. A filmvázlatnak ahhoz, hogy az ötletnél több legyen és szerzői jogi védelemben részesülhessen, a filmre (audiovizuális műre) vonatkozó elképzelés olyan egyéni-eredeti kifejtésének kell lennie, amely már a történet, cselekmény vázlatos leírását tartalmazza. A most említett írás nem éri el ezt a szintet az alábbi indokok alapján: Az irat inkább rendezői utasítássorozatnak tekintendő a világításról, a szereplők belépési sorrendjéről, módjáról, elhelyezkedéséről, a bejátszások típusáról, a vágások ütemezéséről és a játékszabályokról. Arra nézve, hogy mindez egy olyan műsor, amelyben három jegyespár vetélkedik, mégpedig az eljegyzés és az esküvő eseményeit is felidézve, a szerelemre és a házasságra vonatkozó kérdések megválaszolásával, ügyességi próbák elvégzésével, csak bizonyos mértékig lehet következtetni. Ez csak a kész audiovizuális produkció megtekintése után, visszamenőleg lesz érthetővé, világossá. Még ha mindezt cselekményleírásnak is tekintenénk, színvonala nem éri el az egyéni-eredeti jelleg megállapíthatóságához szükséges szintet.4 Ad 1. b. A felperes által videokazettán becsatolt három televíziós produkció közül kettő a felperessel való szerződéses együttműködésben készült: - Love Letter s episode 8. English subtitles - Love Letter s German version Series 9. EPS. 83. Az első produkció egy holland televízió adása, holland nyelvű (Love Letter s, szerelmes levelek), a második német nyelvű, címe Traumhochzeit, vagyis Álomesküvő. Audiovizuális tartalmuk lényegében azonos, így együttesen vizsgáljuk őket. Arra kérdésre, hogy ezek a videoprodukciók az évi III. törvény által védett szerzői alkotások-e, annak alapján lehet válaszolni, hogy az ötlet (televíziós vetélkedő jegyespárok között és a győztes pár televíziós összeesketése) és a megvalósítás eredménye között van-e szellemi mozgástér és azzal egyéni-eredeti módon éltek-e a létrehozók. Más szóval: szorosan meghatározza-e már maga a téma a kifejtést? A produkcióval kifejtett gondolat itt nagyjából: az okosabb, talpraesettebb pár ingyen esküvőt kap és közben szórakoztatják a közönséget és utazási reklámokat vetítenek persze nem lehet védett. A témák szabadok és csak a kifejtés védett, ha az az alkotók egyéniségét tükrözi (legalábbis nem másolt) és elér egy minimális szellemi szintet. A Love Letter s és a Traumhochzeit című, a perben videofelvételen bemutatott televíziós produkciók megfelelnek a szellemi mozgástér és az egyéni kifejtés fentemlített követelményeinek. Audiovizuális szerzői alkotások; mindkét esetben egy televíziós vetélkedősorozat egy-egy önálló tagjáról van szó. A technikainak nevezhető, az a. pontban tárgyalt forgatókönyvhöz képest itt többről van szó: egy képi és hangi teljességben megszerkesztett, megvalósított eseménysort látunk egyéni eredeti betét-alkotásokat is tartalmazó audiovizuális kifejtésben. A képi és hangi megvalósítással, a közben elhangzó művekkel, beszélgetésekkel együtt már egyéni eredeti ha nem is magas színtű cselekményes alkotásról beszélhetünk. A díszletek és jelképek (piros szív alakú dívány, a boldogító igen kimondásakor a képen megjelenő összefonódó jegygyűrűk) a téma és a mondanivaló elég banális módon kiválasztott, de mégis egyéni módon megvalósított megjelenítői. A címadó dal jó színvonalú könnyűzenei alkotás. A táncok, jelmezek megfelelő színvonalúak és a vetélkedő jellegéhez illő koreográfia eléri a szükséges minimális eredetiséget. Az, hogy jegyespárról van szó, és a vetélkedő végén a győztes az esküvője megrendezését kapja ajándékul, bár szűkíti a vetélkedő alakításának lehetséges módjait, de részleteiben nem határozza meg kényszerítően. Így például az alkotói szabadság megnyilvánulása, hogy - a videobejátszásban a leánykérés filmjelenetként megrendezetten és az egyik fél részére meglepetésszerűen történik, - a kitöltő műsorszámok milyen sorrendben következnek és, hogy ezek milyen művek legyenek, - a különböző típusú vetélkedők (kérdések, illetve ügyességi vetélkedések) milyen sorrendben kövessék egymást, - milyen típusú vetélkedő kérdéseket tegyen fel a pároknak (bár eléggé kézenfekvő, hogy ezek között olyan is kellett legyen, amely megmutatja, mennyire ismerik egymást a jegyesek).5 Ad 2. A Ptk ának (4) bekezdése elsősorban az ipari (gazdasági, szervezési) know-howra (gyártásismeretre, eljárásra) vonatkozik és ez elvileg lehetne televíziós gyártási műsorszervezési-szerkesztési ismeret is például a szóban forgó felperesi technikai forgatókönyvben (gyártási könyv esetében) noha a know-how szakmai közfelfogás szerint nem konkrét személyekhez köthető tapasztalatot jelent. Elvileg nem kizárt a Ptk. 86. (3) bekezdésének érvényesülése sem a gyártási könyvre, hiszen egy ilyen azonosítható személyek által létrehozott ismeretcsoport társadalmilag széles körben felhasználható. Annak vizsgálata azonban, hogy a szóban forgó forgatókönyv tartalmaz-e a minden szellemi alkotásnál és így a nem nevesítetteknél is meg kívánt egyediséget, most mégsem szükséges. A per anyagából ugyanis kitűnik, hogy az esetleg védendő ismeretek már a felperes által kifogásolt alperesi magatartás előtt nyilvánosságra kerültek (sugárzás, illetve szerződéses ajánlat által az alperesnek). Ez pedig megszüntette az esetlegesen fennálló védelmet. (Ptk. 86. (3) bekezdés és Ptké. 4. (1) bekezdés.) Megjegyzendő, hogy a művészeti tárgyú, de nem egyéni-eredeti írásművek, mint a perben vitatott forgatókönyv és a védett szerzői művek között elméletileg is igen szűk a tér, ahova az egyediséget mégiscsak felmutató, a Ptk. 86. (3) bekezdés szerinti szellemi alkotás még beleférne. A kirendelő bíróság első kérdése nyelvtanilag kifejezetten a szerzői jogi oltalomról szól, de nyilvánvaló, hogy a bíróság vizsgálata kiterjed tartalmilag a szerzői joggal szomszédos jogok (1969. évi III. törvény XI. fejezet) és az úgy nevezett rokon jogok (1969. évi III. törvény XII. fejezet) vizsgálatára is. A televíziós szervezetek szomszédos joga 50/F-50/H. -ok a műsorsugárzó szervezeteket (a Média törvény terminológiája szerint: a műsorszolgáltatókat) védi műsoruk, mint egyedi gazdasági-szervezési teljesítmény tekintetében. A műsorokkal kapcsolatban a műsorsugárzóknak műsoruk következő felhasználásaira vannak kizárólagos engedélyezési jogai: sugárzás, nyilvánossághoz átvitel, rögzítés és többszörözés. (50/F. (1) bekezdés). A felperes nem műsorsugárzó szervezet, hanem műsorkészítő (az adott per szempontjából audiovizuális mű előállítója, amely e mű felhasználásával kapcsolatban kíván jogot érvényesíteni). Az alperesi kifogásolt magatartások egyike sem más műsorsugárzó szervezet sugárzott műsorának sugárzása, rögzítése vagy átvétele. A felperesi forgatókönyv -et és a felperes által becsatolt televízióműsorokat az adott ügyben szomszédos jogi védelem nem illeti. Az szeptember 1-vel már hatályon kívül helyezett úgynevezett rokonjogi védelem szabályainak alkalmazása azért nem jöhet szóba, mert ezek kifejezetten csak a szemléltető eszköz céljára szolgáló, arra készült teljesítményeket védték nem pedig a szórakoztató vagy művészi célú műsorokat (Lásd a törvény 51. -át és a Szerzői Jog Kézikönyvét, KJK Szerk.: Bernárd A. és Tímár I old.) Ad 3. A kérdés a megelőző kérdésekből következően nyilván a szerzői jogi azonosságra vonatkozik. (Az ügyben az azonosságnak vagy utánzásnak más jogintézmény szempontjából is lehet jelentősége.)6 Az Álompár című tévéműsor is vetélkedő műsor és a vetélkedést a felperesi produkcióval azonos módon, három jegyespár részvételével, műsorvezetővel bonyolítja le. Az Álompár is, mint a másik két műsor több mint vetélkedő, mert bemutatja a párok eljegyzését (azonos módon az egyik fél számára meglepetést jelentő módon megrendezett jelenet lefilmezése, majd video bejátszás útján). A vetélkedők nyertesei mind három műsorban megnyerik esküvőjük és nászútjuk költségeit. Itt is a televízióban rendezik meg esküvőjüket. Az Álompárban is ugyanúgy, mint a két másik produkcióban stúdió tánccal indul a műsor és azzal, hogy a műsorvezető (is) énekli a címadó dalt (ezzel a dal az Álompárnál más mint a holland és a német produkcióban). Páronként jönnek be a vetélkedők, piros díványra ülnek, velük páronként beszélgetést folytat a műsorvezető és a menyasszonyi igen kimondásakor a képernyőre itt is bejátsszák az összefonódó jegygyűrűket. A beszélgetés, a video bejátszás, majd a kérdés-blokk sorrendje azonos az Álompár és a két másik műsor esetében. Ugyanígy az Álompárban is az utolsó kieső pár egy ügyességi játékkal bónus pontot plusz ajándékot nyerhet. Amikor a vetélkedők utazást nyernek, mind három tévéműsorban a helyszínt bemutató idegenforgalmi reklám video bejátszás van az utaztató utazási iroda nevének említésével. Az Álompár egyezik a másik két produkcióval abban is, hogy a kieső pár ajándékokat (esküvői ruha!) kap és a kérdések típusa is több esetben azonos. (Kérdések a vetélkedő pár másik tagjáról, video jelenetek elemei és híres emberek fényképeinek felismerése). Az Álompár képi megvalósítása (ültetés rendje, díszlet, világítás, operatőri munka) igen hasonló a másik két műsorral. Az Álompárnak vannak a másik két műsortól eltérő elemei is. Így bejátszanak, illetve felolvasnak képi, illetve írásos szerelmes üzeneteket is. Az Álompárnál a két ügyességi játék között vannak kérdések, míg a két másik műsorban a két ügyességi verseny egymást követi. Mindezek alapján megállapítható, hogy az Álompár olyan mértékben veszi át a másik két produkció lényeges elemeit, hogy az utóbbiakkal szerzői jogi szempontból lényegében azonosnak tekintendő. Az 1. b. pontban kifejtettük, hogy a holland, illetve német nyelvű tévéműsorok egyéni, eredeti audiovizuális műnek tekintendők. Ez azt is jelenti, hogy persze a műfaj engedte nem túl széles keretein belül van önálló tartalmuk, szerkezeti felépítésük. Ezekből az elemekből, az eseménysor jellemző fordulataiból és az ábrázolás külső formájából olyan sokat vesz át az alperesi Álompár, hogy ezáltal azokkal összességében, lényegében azonossá válik. Ad 4. Az Álompár című műsor legyártásával és sugárzásával, ami lényegében a felperes által becsatolt tévéműsorok lemásolása, illetve kis módosítással való felhasználása volt amennyiben ez az említett két tévéműsor filmelőállítói jogosultjainak engedélye nélkül történt a szerzői jogi jogsértés megvalósult. Az évi III. törvény 10. értelmében a szerző személyhez fűződő jogát sérti művének minden megváltoztatása vagy felhasználása. Ugyan e törvény 13. -ának (1) bekezdése értelmében a mű bármilyen felhasználásához a szerző hozzájárulása szükséges. Hangsúlyozzuk, hogy itt nem a felperesi tévévetélkedő formátumára vonatkozó jogsértést látunk fennforogni, hanem azt, hogy itt az audiovizális műkénti teljes kifejtettségben megjelent két konkrét műre vonatkozó szerzői jogot érte sérelem. A felperesnek lehetnek bevált vetélkedő műsorsémái, keretei, sőt ezeket védheti is valamelyik jogintézmény a maga szempontjából. Az adott esetben a bírói kérdésnek megfelelően az volt a szerzői jogi7 vizsgálat tárgya, hogy az ebben a műsorformátumban, keretben konkrétan megvalósított két lényegében azonos audiovizális művet felhasználták-e jogosulatlanul? A Ptk ába ütköző jogsértés nem történt. (Lásd 2. válaszunkat.) Ad 5. A címvédelem évi III. törvény 13. (1) bekezdés egyrészt a cím megváltoztatásával szembeni védelem, másrészt a címnek más műhöz való szerzői jogi engedély nélküli felhasználása ellen véd. A szabály tulajdonképpen a szerzői mű fogalmának kiterjesztése ( a cím a mű része ), hiszen a cím ritkán felel meg a gondolatkifejtés vagyis a mű ismérvének. Ezt a szabályt ezért csakis szűken lehet értelmezni. Erre utal az alapvető feltétel is: a címnek sajátosnak kell lennie. Igen kérdéses, hogy Traumhochzeit (magyarul Álomesküvő ) elég eredeti és sajátos-e a jogi védelemhez. Kifejezi-e a mű lényegét vagy gondolati tartalmát, vagy hangulatát és elég eredeti vagyis összetéveszthetetlen-e. A vitatott esetben, e perben, még súlyosabban esik latba, hogy a címvédelem végképpen csak azonos cím esetében merülhet fel, az alperesi Álompár szó pedig nem ugyanaz, mint a felperes által használt Álomesküvő kifejezés. Álláspontunk szerint tehát még ha az Álomesküvő szerzői jogilag védett cím is lenne (szerintünk nem az), az Álompár cím nem sértené az arra vonatkozó szerzői jogot. Dr. Gyertyánfy Péter A bíróság által feltett pótkérdés: Nyilatkozzon a szakértő testület a felperes észrevételére. Az észrevétel szerint a szakvélemény nem nyilatkozott a felperes által becsatolt epizódokra mint különálló alkotásokra vonatkozóan. Az eljáró tanács szótöbbséggel kialakított válasza: A 28/2000. számú, többségi véleménnyel kialakított alapszakvélemény szerint a Love letters és a Traumhochzeit c. műsorok nem minősülnek audiovizuális műnek. Ez a megállapítás a többségi szakvélemény alapján nem csupán a műsor formátumára, hanem magára a műsor tartalmának egészére is vonatkozik. A 28/2000. többségi szakvéleményének ad 3. pontja kifejezetten utal arra, hogy az átvett és az Álompár c. műsor által felhasznált show-műsor kellékek alapvetően ötletek, know-how körébe tartozó szellemi alkotások, és kivételesen szerzői jogi védelemre érdemes megoldások. A know-how polgári jogi védelemben részesül, míg az ötleteket sem az évi III. törvény, sem az évi LXXVI. törvény nem részesíti védelemben. Ezek a televíziós alapismeretekre épülő technikai és szakmai megoldások amelyeknek egy részét az Álompár c. műsorban alperesek felhasználták az audiovizuális mű egyéni eredeti,8 következésképpen szerzői jogi védettségét megalapozó kritériumainak nem felelnek meg a többségi szakvélemény szerint. Ezért utalt arra a többségi vélemény, hogy a műsort más, ám nem szerzői jogi védelem illetheti meg, mert csak audiovizuális műnek tekinthető mű részének engedély nélküli felhasználása alapozhat meg szerzői jogsértést. Itt a többségi szakvélemény sem a műsorformátumot, sem a műsor tartalmát nem tekintette műnek, ezért a jogsértést sem szerzői jogsértésnek tekintette. A 28/2000. többségi szakvéleményének ad 3. pontjának első részében utalás történt néhány olyan szerzői jogi védelmet megalapozó egyéni eredeti megoldásra, motívumra, amelyeknek szerzői jogosultja igényelheti a jogsértés miatti jogkövetkezmények alkalmazását. Ez azonban nem egy audiovizuális mű részének felhasználását jelenti, hanem pl. egyes díszletek, képi trükkök (karikagyűrűk összefonódása) egyedileg történt felhasználását. Ezért a többségi vélemény javasolta mérlegelni a jogdíj és kártérítési igénynél az említett szerzői jogi szempontból értékelhető szellemi alkotások jogosulatlan átvételét. Az alap szakvélemény különvélemény része kiegészítést nem igényelt. Budapest, február 21. dr. Gyertyánfy Péter dr. Kricsfalvi Anita Kabdebó György a tanács elnöke a tanács előadó tagja a tanács szavazó tagja Hasonló dokumentumok
VÁLOGATÁS A SZERZŐI JOGI SZAKÉRTŐ TESTÜLET SZAKVÉLEMÉNYEIBŐL Hírközlési hálózat szerzői jogi védelme SZJSZT-22/08/1 A Szegedi Rendőrkapitányság megkeresése A Szegedi Rendőrkapitányság által feltett kérdések Részletesebben VÁLOGATÁS A SZERZŐI JOGI SZAKÉRTŐ TESTÜLET SZAKVÉLEMÉNYEIBŐL
VÁLOGATÁS A SZERZŐI JOGI SZAKÉRTŐ TESTÜLET SZAKVÉLEMÉNYEIBŐL REKLÁMCÉLRA KÉSZÍTENDŐ MŰVEK FELHASZNÁLÁSÁRA KÖTÖTT FELHASZNÁLÁSI SZERZŐDÉSBEN KIKÖTÖTT DÍJ JOGI MINŐSÍTÉSE SZJSZT-29/06 A TaxSo Adótanácsadó Részletesebben A szerzői jogi jogsértések esetén alkalmazható jogi eszközökről
2005 A SZERZŐI JOGI JOGSÉRTÉSEK ESETÉN ALKALMAZHATÓ JOGI ESZKÖZÖKRŐL ASVA BUDAPEST 2005 A szerzői jogi jogsértések esetén alkalmazható jogi eszközökről Segédanyag a gyakorlat számára Készült a Nemzeti Részletesebben dr. Horváth Katalin ügyvéd Sár és Társai Ügyvédi Iroda
dr. Horváth Katalin ügyvéd Sár és Társai Ügyvédi Iroda A gyűjtő és kereső portál szolgáltatás jogszerűsége és a jogszerűtlennek minősülő szolgáltatás elemek kiküszöbölése Ügyfeleink gyakran fordulnak hozzánk Részletesebben Készült: a Friedwald Kft. megbízásából a Dél-Dunántúli Örökségturisztikai Klaszter részére. (7621 Pécs, Rákóczi út 1.)
Szerzői jog és iparjogvédelem a Dél-Dunántúli Örökségturisztikai Klaszter tevékenységének tükrében: örökséghelyszínekkel és attrakciókkal kapcsolatos szerzői jogi és iparjogvédelmi kérdések jogi szabályozása Részletesebben A MÉDIAJOG SZERZŐI JOGI MEGKÖZELÍTÉSE
Dr. Sarkady Ildikó* A MÉDIAJOG SZERZŐI JOGI MEGKÖZELÍTÉSE A szerzői jognak a digitális korban ki kell törnie abból a szemérmes elhatárolódottságból és izolált visszavonultságból, amelyben évtizedek óta Részletesebben A MÉDIASZOLGÁLTATÁS ÉS A SAJTÓTERMÉK FOGALMA AZ ÚJ MAGYAR MÉDIASZABÁLYOZÁSBAN
Iustum Aequum Salutare VII. 2011/4. 71 101. A MÉDIASZOLGÁLTATÁS ÉS A SAJTÓTERMÉK FOGALMA AZ ÚJ MAGYAR MÉDIASZABÁLYOZÁSBAN KOLTAY ANDRÁS egyetemi adjunktus (PPKE JÁK) a Nemzeti Média- és Hírközlési Hatóság Részletesebben A rádió- és televízió-szervezetek műsor-továbbközvetítési joga a nemzetközi és a magyar szerzői jogi szabályozás alapján
Sár Csaba Horváth Katalin A rádió- és televízió-szervezetek műsor-továbbközvetítési joga a nemzetközi és a magyar szerzői jogi szabályozás alapján Bevezetés, a széleskörű nemzetközi szabályozás szükségessége Részletesebben Alapvető tudnivalók. a szerzői jogról
Alapvető tudnivalók a szerzői jogról MAGYAR SZABADALMI HIVATAL 2008 Alapvető tudnivalók a szerzői jogról MAGYAR SZABADALMI HIVATAL 2008 3 I. A SZERZŐI JOG FOGALMA, TÁRGYA, HATÁLYA...................... Részletesebben Polgári jogi alapfogalmak
ATALANTA Üzleti Szakközépiskola Polgári jogi alapfogalmak Szerző: dr. Bednay Dezső Budapest 2009-11 1 Tartalomjegyzék Bevezetés I. Témakör: A személyhez- és a szellemi alkotáshoz fűződő jogok 4.o. 1) A Részletesebben Dr. Munkácsi Péter * : Szerzői jogok és jogsértések Magyarországon. 2009. november 27. Tihany, MTA Balatoni Limnológiai Kutatóintézet
Dr. Munkácsi Péter * : Szerzői jogok és jogsértések Magyarországon 2009. november 27. Tihany, MTA Balatoni Limnológiai Kutatóintézet (az elhangzott prezentáció írott változata) Tisztelt Hölgyeim és Uraim! Részletesebben h a t á r o z a t o t:
Az Alkotmánybíróság döntésének tájékoztató jelleggel közzétett, nem hivatalos szövege. A hivatalos közzétételre a Magyar Közlönyben, illetve az Alkotmánybíróság Határozatai című hivatalos lapban kerül Részletesebben Az audiovizuális médiaszolgáltatások meghatározása és szabályozási terhei
Polyák Gábor Az audiovizuális médiaszolgáltatások meghatározása és szabályozási terhei Budapest, 2007. november, 17. szám ISSN 1788-134X ISBN 978-963-87610-8-8 Kiadja az Alkalmazott Kommunikációtudományi Részletesebben Kiadói szerződések. Bede Máté
Kiadói szerződések Bede Máté Tartalom Bevezetés.....3 I. A kiadói szerződések története 1. A könyvkiadás és a szerzői jog kialakulása...5 2. A kiadói szerződések szabályai Magyarországon 1999. előtt...6 Részletesebben I. Könyv: A személyek II. Rész A jogi személyek általános szabályai
Szerkesztőbizottsági javaslat Tisztelt Olvasó! A Polgári Jogi Kodifikáció előző számában megkezdtük közölni az új Polgári Törvénykönyv szakmai vitára bocsátandó normaszövegét és annak indokolását: a Személyhez Részletesebben AJÁNLÁS a Pp. 23. (1) bekezdésében foglalt egyes hatásköri szabályok értelmezése tárgyában
FŐVÁROSI ÍTÉLŐTÁBLA POLGÁRI KOLLÉGIUMA AJÁNLÁS a Pp. 23. (1) bekezdésében foglalt egyes hatásköri szabályok értelmezése tárgyában A Pp. 23. (1) bekezdés c) pontjában foglalt szerzői jogi perek meghatározása Részletesebben POLGÁRI JOGI KODIFIKÁCIÓ. Tartalomjegyzék
X. ÉVFOLYAM 1. SZÁM Tartalomjegyzék Tanulmányok Észrevételek az új Ptk. Családjogi Könyve Javaslatának a házassági vagyonjogra vonatkozó rendelkezéseihez (III. rész) Csûri Éva és Szabó Júlia / 3 A gyûlöletbeszéd Részletesebben Médiafelügyeleti főosztály Ügyiratszám: MN/21530-7/2014. Ügyintéző: személyes adat Tárgy: kiegyensúlyozottsági kérelem elbírálása HATÁROZAT
Médiafelügyeleti főosztály Ügyiratszám: MN/21530-7/2014. Ügyintéző: személyes adat Tárgy: kiegyensúlyozottsági kérelem elbírálása HATÁROZAT A Nemzeti Média- és Hírközlési Hatóság (a továbbiakban: Hatóság) Részletesebben A médiaszolgáltatás és a sajtótermék fogalma az új magyar médiaszabályozásban
A médiaszolgáltatás és a sajtótermék fogalma az új magyar médiaszabályozásban Tartalom Tartalom... 1 I. Összefoglaló... 2 II. A médiaszolgáltatás és a sajtótermék fogalma az új magyar médiaszabályozásban Részletesebben A KÖNYVKIADÁS ÉS KÖNYVKERESKEDELEM A SZELLEMITULAJDON-VÉDELEM CÉLKERESZTJÉBEN
Dr. Kiss Zoltán A KÖNYVKIADÁS ÉS KÖNYVKERESKEDELEM A SZELLEMITULAJDON-VÉDELEM CÉLKERESZTJÉBEN BEVEZETÉS Vizsgálódásunk, illetve kutatásunk előzménye a Magyar Szellemitulajdon-védelmi Tanács (MSZTT) 2007. Részletesebben Ütv. 1. (2) bekezdés; Ut. 1 2. Ütv. 2. (1) bekezdés; Ut. 34 54.
ÜGYÉSZSÉGI KÖZLÖNY 2012. évi 12. szám MELLÉKLET 1 Emlékeztetõ az ügyészségrõl szóló 2011. évi CLXIII. törvény (a továbbiakban: Ütv.), továbbá az ügyészség közérdekvédelmi feladatairól szóló 3/2012. (I. Részletesebben DR. MÉHES TAMÁS AZ ÚJ POLGÁRI TÖRVÉNYKÖNYV
DR. MÉHES TAMÁS AZ ÚJ POLGÁRI TÖRVÉNYKÖNYV 1 I. rész: Első Könyv Bevezető rendelkezések Több, mint tizenöt évnyi tudományos és kodifikációs munka eredményeképpen 2014. március 15-én lép hatályba az 2013. Részletesebben Dohányreklám-tilalom és véleményszabadság
Liber Ádám Dohányreklám-tilalom és véleményszabadság A dohányreklám a dohányzás egészségre káros hatásai miatt a reklámjog legkomolyabb vitákat övező területei közé tartozik, melyet közvetlenül befolyásol Részletesebben SZABÓ MÁTÉ: A TANULÓK SZEMÉLYES ADATAINAK KEZELÉSE A KÖZOKTATÁSI INTÉZMÉNYEKBEN. 2002. augusztus 31.
SZABÓ MÁTÉ: A TANULÓK SZEMÉLYES ADATAINAK KEZELÉSE A KÖZOKTATÁSI INTÉZMÉNYEKBEN 2002. augusztus 31. A tanulmány tárgya a tanulók személyes adatainak kezelése a közoktatási intézményekben. A személyes adatok Részletesebben Cseporán Zsolt: A művészet szabadsága A képzőművészet járulékos alapjogi jellege: a tulajdonhoz való jog
Pázmány Law Working Papers 2013/15 Cseporán Zsolt: A művészet szabadsága A képzőművészet járulékos alapjogi jellege: a tulajdonhoz való jog Pázmány Péter Katolikus Egyetem / Pázmány Péter Catholic University Részletesebben Domokos Béla kaposvári építész 2002. novemer 21-én kelt levelében több
Nyílt levél mindazoknak, akik a szerzõi jog és az építészet összefüggésein gondolkodni akarnak - vagy arról tájékozódni és vitatkozni A rendszerváltást követõ idõk átalakulásai, a Kamara megszervezése, Részletesebben Ismeretterjesztő szakirodalmi mű ( Születéskönyv ) szerzősége
A Szerzői Jogi Szakértő Testület szakvéleményei Ismeretterjesztő szakirodalmi mű ( Születéskönyv ) szerzősége Ügyszám: SZJSZT-11/10. A Megkereső által feltett kérdések: 1. Kérem a Szakértői Testület szakvéleményét Részletesebben Hangfelvételek forgalmazása
Hangfelvételek forgalmazása SZJSZT 13/05 A PRO-ART Szövetség a Szerzői Jogokért megkeresése A PRO-ART által feltett kérdések 1. Milyen szempontok figyelembevételével, módszerek alkalmazásával, esetleg Részletesebben Az alapvető jogok biztosának Jelentése az AJB-3395/2012. számú ügyben
Az alapvető jogok biztosának Jelentése az AJB-3395/2012. számú ügyben Előadó: Dr. Szajbély Katalin Az eljárás megindítása 2012 márciusában a Magyarországon élő nemzetiségek jogainak védelmét ellátó biztos-helyettes Részletesebben A szerző jelentősége és művével való kapcsolata. Hova tovább szerzői jog? 1
Iustum Aequum Salutare X. 2014. 1. 149 162. A szerző jelentősége és művével való kapcsolata Hova tovább szerzői jog? 1 egyetemi adjunktus (PPKE JÁK) [ ] a szerző jogának törvényes védelme abból a megfontolásból Részletesebben 2016 © DocPlayer.hu Adatvédelmi irányelvek | Szolgáltatási feltételek | Visszajelzés